Tanger

Tanger (još i Tandžer, Tanžer, arapski: طنجة‎, španski: Tánger, francuski: Tanger) je grad na krajnjem severu Maroka, uz zapadni ulaz u Gibraltarski moreuz. Grad ima 947,952 stanovnika (procjena iz 2019.), on je i administrativni centar Regije Tanger-Tétouan-Al Hoceïma. Legenda Po legendi grad je osnovao Antej, sin Posejdona i Geje. Herkul je kasnije na ovom mestu razdvojio zemlju i spojio Mediteran i Atlantski okean, stvorivši Gibraltarski moreuz. Historija Tanger su u 5. veku p. n. e. osnovali Kartaginjani. Kasnije se ovde nalazila rimska i vizantijska tvrđava Tingis (Tingis). Godine 702. zauzeli su je Arapi. Portugalci su vladali Tangerom od 1471. do 1661. kada su ga dali Englezima kao miraz Catherini od Bragance koja se udala za Charlesa II. Nedugo potom, 1684, Tanger su zauzeli marokanski vladari iz dinastije Alauita. Geografski ključan položaj Tangera uticao je da je on u 19. veku bio važna meta evropske diplomatije, trgovine i borbe za uticaj. Maroko je izgubio nezavisnost 1912, kada su ga de fakto podelile Francuska i Španija. Španija je zauzela sever Maroka, ali je status grada Tanger ostao neodređen (vidi još: Tangerska kriza). Godine 1923. velike sile su odlučile da Tanger proglase Međunarodnom zonom Tanger. Njome su upravljali Francuzi, Španci, Britanci, a od 1928. i Italijani. Luka Tanger je bila bescarinska zona i postala je centar krijumčarenja. Posle Drugog svetskog rata, Tanger je stavljen pod špansku kontrolu, sve do 29. oktobra 1956. kad se pridružio nezavisnom Maroku. Tada je oko 40.000 Jevreja, koji su do tada činili važan deo stanovništva, emigriralo iz Tangera u Izrael. Inspiracija umetnika Tanger je kao najbliža tačka Orijenta Evropi odavno privlačio evropske umetnike. Tu je u 19. veku boravio i slikao Eugène Delacroix, a početkom 20. veka Henri Matisse. U kasnijim decenijama, u kosmopolitanskom Tangeru su boravili i stvarali mnogi poznati pisci (Tennessee Williams, William Burroughs, Muhammad Asad, Truman Capote, Mohamed Choukri, Bernard-Henri Lévy). Izvori = Vanjske veze Fotografije i opis atrakcija Arhivirano 2008-09-15 na Wayback Machine-u